Juventus stadionas

„Juventus“ stadionas (, komercinis pavadinimas Allianz Stadium) – futbolo stadionas Turine, Italijoje. Priklauso futbolo klubui Juventus FC. Stadionas pastatytas vietoje seno Stadio delle Alpi stadiono, kurį iki tol Juventus ekipa dalinosi su kitu Turino miesto futbolo klubu – Torino. Stadione telpa 41 507 žiūrovai.

 Istorija 

Stadionas atidarytas 2011 m. rugsėjo 8 d. – tris dienas prieš pirmąjį Juventus Serie A susitikimą su Parma FC ekipa. Atidarymo proga Juventus sužaidė draugiškas rungtynes su vienu iš seniausiai egzistuojančių klubų iš Anglijos (pagal kurį „Juventus“ pasirinko juodą-baltą juostuotą aprangą) – Notts County FC. Rungtynės baigėsi lygiosiomis 1–1.New stadium, opening ceremony on 8th September  Iki 2015 m. daugiausiai žiūrovų (41 182) stadione buvo susirinkę į UEFA čempionų lygos rungtynes su Borussia Dortmund ekipa.Full Time Report

Šiame stadione vyko 2013–2014 m. UEFA Europos lygos finalinės rungtynės.Turin to stage 2014 UEFA Europa League final Nuo 2017 m. liepos 1 d. šešerius metus stadionas vadinamas Allianz stadionu.Call it Allianz Stadium 2021 m. spalio mėnesį stadione vyko 2020–2021 m. UEFA Tautų lygos pusfinalio ir finalo rungtynės.


 Detali informacija 
 Talpa: 41 507 vietų
 Automobilių aikštelė: 4000 vietų
 Visas plotas: 355 000 kvadratinių metrų
 Stadiono plotas: 45 000 kvadratinių metrų
 Paslaugų plotas: 150 000 kvadratinių metrų
 Komercinės zonos: 34 000 kvadratinių metrų
 Žaliosios zonos ir parkai: 30 000 kvadratinių metrų

 Šaltiniai 

 Nuorodos 
 Oficiali stadiono svetainė

Kategorija:Juventus
Kategorija:Italijos futbolo stadionai